Ախթամար (կոնյակ)

«Ախթամար», տեսակավոր կոնյակ։

Արտադրություն 
Արտադրվում է 1964 թվականից, Երևանի կոնյակի գործարանում։ Թնդությունը՝ 42 ծավալային տոկոս է, շաքարայնությունը՝ 1 տոկոս։ «Ախթամար» մուգ ոսկեգույն է, ունի հաճելի բուրմունք, շոկոլադն ու վանիլը հիշեցնող նուրբ համ։

Պատրաստում 
Պատրաստվում է ավելի քան 10 տարվա հնեցրած կոնյակի սպիրտներից ու նյութերից՝ կուպաժի միջոցով։ Կուպաժից հետո անհրաժեշտության դեպքում սոսնձվում է ձվի սպիտակուցով կամ ժելատինով և հնեցվում առնվազն 1 տարի։ Ֆիլտրվում է կուպաժից կամ սոսնձումից հետո և շշերը լցնելուց առաջ։

Համամիութենական (1968 թվականին, Երևանում) և միջազգային (1970 թվականին, Յալթայում) մրցույթներում ու համտեսների ժամանակ «Ախթամար»-ին շնորհվել է 2 ոսկե մեդալ։

Հայկական խմիչքներ